भारतीय महिला शटलर सायना नेहवाल को एशियन गेम्स 2018 के महिला बैडमिंटन सिंगल मुकाबले में ब्रॉन्ज मेडल मिला। सोमवार को खेले गए सेमीफाइनल मुकाबले में सायना का सामना चीनी ताइपे की जू यिंग के साथ था। वर्ल्ड नंबर वन प्लेयर यिंग ने 17-21, 14-21 के अंतर से सायना को मात दी। आखिरी आधे घंटे में सायना पिछड़ती गईं और यिंग ने उन्हें बुरी तरह हराकर फाइनल में इंट्री मार ली। आपको बता दें कि जू यिंग वही खिलाड़ी हैं जिनके खिलाफ सायना पिछले 10 लगातार मुकाबले हारी हैं।